સૂત્રોના જણાવ્યા અનુસાર પંચમહાલ જિલ્લાના શહેરા તાલુકાના લાભી ગ્રામ પંચાયત હેઠળ આવતાં ગામના વિકાસ તેમજ નાગરિકોના કલ્યાણ અર્થે સરકારની વિવિધ યોજનાઓ મૂકવામાં આવી હતી. જે પૈકીની મનરેગા યોજના અંતર્ગત કરેલા કામોના બીલ તેમજ વર્ક ઓડર શહેરા મનરેગા શાખામાંથી મેળવવાના હોય છે. જે મેળવવા માટે ગામના ડે. સરપંચ જયેશભાઇ સોમવારના રોજ મનરેગા શાખામાં ગયા હતા. આ ઓફિસમાં વર્ગ - 3 ના કર્મચારી મહંમદ કાસમ એહમદ બકકર કે જેઓ આસિસ્ટન્ટ વર્કસ મેનેજર તરીકેનો હોદ્દો સંભાળે છે તેઓ દ્વારા બીલ તેમજ વર્ક ઓડર આપવા માટે રૂ.પંદર હજારની માંગણી કરવામાં આવી હતી.